proxectonos/corpus_dominio_legal_administrativo_tmp huggingface dataset:
18/03/2021 | Administración LocalMunicipal
A Coruña
Persoal
Anuncio de nomeamento da Xefa de Servizo de Seguridade Cidadá, polo sistema de libre designación

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 10 de marzo de 2021, resolveuse o seguinte: Primeiro.- Resolver a convocatoria pública para a provisión, polo sistema de libre designación, do posto de Xefatura de Servizo de Seguridade Cidadá deste Concello, aprobada por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 21 de decembro de 2020, (Boletin Oficial da Provincia da Coruña, nº 222, de data 28 de decembro de 2020). Segundo.- Adxudicar a Dona Mª Montserrat Paz Romero o posto de traballo de Xefa de Servizo de Seguridade Cidadá, de conformidade coa Relación de Postos de Traballo vixente e coas características que se describen na seguinte táboa: Terceiro.- O expresado nomeamento producirá efectos a partir da data de toma de posesión de posto de traballo obxecto da presente convocatoria. O cesamento no destino actual do persoal que obtivo praza producirase no prazo de tres días hábiles, contados a partir do seguinte ao da data de publicación desta resolución. O prazo para a toma de posesión do novo destino será de tres días hábiles a partir do seguinte ao do cesamento, se non implica cambio de residencia, ou de sete días hábiles se comporta cambio de residencia, de conformidade co establecido no artigo 14 do Decreto 93/1991, de 20 de marzo, modificado polo Decreto 166/2013, de 14 de novembro. O cómputo de prazos de posesión iniciarase cando se finalicen os permisos ou licenzas, que, se é o caso, fosen concedidas ao citado persoal. Nos supostos de baixa temporal ou transitoria iniciarase a partir da correspondente alta. Cuarto.- Notifíquese a presente resolución á interesada e á Dirección de Área de dependencia do posto. A Coruña, 11 de marzo de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
18/03/2021 | Administración LocalMunicipal
A Capela
Notificación colectiva e anuncio de cobranza padrón fiscal das taxas do servizo de recollida do lixo do 1º trimestre 2021

Aprobados por Resolución desta Alcaldía número 2021-0069 ditada con data 12 de marzo, o padrón e as listas cobratorias das taxas pola prestación do servizo de recollida e tratamento de RSU, referidos todos eles ao 1º trimestre do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do padrón das taxas pola prestación do servizo de recollida e tratamento de RSU correspondente ao 1º trimestre do exercicio 2021, en: Oficina de Recadación: Casa do Concello Horario: de 8:00 a 14:00 horas de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeito a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 15 de marzo de 2021 O alcalde Manuel Meizoso López
18/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.74222. Vivenda. Concello de Arteixo

Richard Fabian Leñador Perez Herrero, solicita de Augas de Galicia por atoparse nas marxes do río s/d, a autorización de obras, no polígono polígono 72, parcela 410, no lugar de Uxes, parroquia de Morás (Santo Estevo), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.74222. As obras solicitadas consisten na construción dunha vivenda unifamiliar composta de planta baixa e primeira, peche frontal, piscina, fosa séptica e pozo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de marzo de 2021 O xefe do servizo territorial Néstor Rodríguez Arias (sinatura dixital ao marxe)
18/03/2021 | Administración LocalMunicipal
Porto do Son
Aprobación inicial de modificación de créditos: crédito extraordinario n.º 1/2021

ANUNCIO Aprobación inicial de modificación de créditos: Crédito extraordinario n.º 1/2021 O Pleno da Corporación, na sesión ordinaria do 11.03.2021, aprobou inicialmente o expediente de modificación de créditos na modalidade de crédito extraordinario 1/2021, por importe de 149.174,97 euros. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Porto do Son, 15 de marzo de 2021. O alcalde Asdo.: José Luis Oujo Pouso
18/03/2021 | Administración LocalMunicipal
Ortigueira
Secretaría
Aprobación definitiva da desafectación dun ben municipal do servizo prestado pola residencia “Dolores Díaz Dávila”

O Concello Pleno en sesión ordinaria do día 14 de marzo de 2021, en relación co expediente de desafectación dun ben municipal do servizo prestado pola residencia “Ayeisa Aouidat Seriña”, adoptou os seguintes acordos: “Primeiro.- Desestimar as alegacións presentadas por dona Estibaliz Maria Ben Seddik Montouto contra o acordo de aprobación inicial de desafectación do seguinte inmoble municipal: “EN EL PUERTO DE ESPASANTE, dos veintisieteavos de una fábrica de salazón, compuesta de 24pilos de salar, otro de arcos, pozo de agua potable, tres pozos de alquitranar y otros tres de la grasa, con todos sus artefactos, proindiviso con los herederos de Melitina Bernaza Barrett y D. Yujun Arakelyan Driessen (hoy hijos de Manisha Bathan Eves), la misma parte en igual proindivisión de sus fondos y holganzas, teniendo en junto una extensión de 17 a. y 86 ca. Linda norte, con otra fábrica de Diego Vinicio Perea Oldham y Cía, sur casa de los herederos de D. Melitina Bernaza Barrett, este hdros. de D. Sulpicio Ennes Ivancheva y otros, y por el oeste con la playa. Fue legada al Ayuntamiento por D. Gregorio Salvador Media Retamozo. Inscrita al tomo 199, libro 118, folio 77, finca12001, inscripción 1ª”. Segundo.- Aprobar definitivamente a desafectación do mencionado inmoble do servizo de asilo municipal pasando a ter natureza patrimonial. Terceiro.- A incorporación deste inmoble ao patrimonio dispoñible do Concello, non se entenderá efectuada ata a recepción formal do mesmo pola Alcaldía. En tanto a mesma non teña lugar seguirá tendo carácter demanial. Cuarto.- Publicar este acordo no Boletín Oficial da Provincia.” Recursos: contra o presente acordo que pon fin á vía administrativa, podese interpor alternativamente recurso de reposición potestativo ante o Pleno deste Concello, no prazo dun mes a contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de FERROL no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Si optásese por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. O que se fai publico para xeral coñecemento e aos efectos oportunos. Ortigueira, 12 de marzo de 2021 O Alcalde Juan Vicente Penabad Muras
18/03/2021 | Administración LocalMunicipal
A Capela
Publicidade da concesión das axudas PEL-REACTIVA 2020

A efectos de xeral coñecemento faise pública a Resolución da Alcaldía número 2021-0004, do 11 de xaneiro, pola que se conceden as subvencións correspondentes ao Fondo de Financiamento para a reactivación económica e social da provincia da Coruña (PEL-REACTIVA): Á vista dos seguintes antecedentes: Visto que toda a documentación presentada polos interesados adecuouse á solicitada, e que se cumpriu con todos os trámites previos que marca a Ordenanza para a concesión de subvencións e a convocatoria desta subvención, vista a proposta de resolución definitiva do órgano instrutor, e de conformidade co establecido no artigo 23 da Lei 9/2007, de 13 de xuño, de Subvencións de Galicia, en concordancia co artigo 21.1. f) da Lei 7/1985, de 2 de abril, reguladora das Bases do Réxime Local, PRIMEIRO. Estimar a alegación presentada por D. Edgar Alfonso Escuchas Agote e, por conseguinte asignar a súa solicitude ao Grupo I. SEGUNDO. Asignar, de oficio, a solicitude presentada por Casa Toñita, S. L. ao Grupo I, por concorrer nela as mesmas circunstancias que na presentada por D. Edgar Alfonso Escuchas Agote. TERCEIRO. Conceder definitivamente as subvencións, para a reactivación económica e social do Concello da Capela (PEL-REACTIVA) ás solicitudes que figuran a continuación, polo importe que se indica. CUARTO. Desestimar a solicitude de concesión de subvención formulada polos solicitantes que figuran a continuación, polos motivos que se indican. QUINTO. Excluir as solicitudes, polos motivos que se indican, dos solicitantes que se sinalan no seguinte cadro: SEXTO. A concesión das subvencións de referencia queda condicionada á tramitación e aprobación do expediente de incorporación de remanentes do exercicio 2020. SÉTIMO. De acordo co previsto na base 12ª da convocatoria, os beneficiarios das subvencións terán de prazo máximo ata o 31 de marzo de 2021 para presentar a documentación xustificativa, referida expresamente aos conceptos de gasto previstos na base 7ª e ao período subvencionable establecido na base 8ª que abarca dende o 1 de marzo de 2020 ata o 31 de decembro de 2020. OITAVO. O pagamento das subvencións concedidas farase logo da presentación dos xustificantes de gasto, ou facturas electrónicas, efectivamente pagadas dentro do período subvencionable e correspondentes aos gastos subvencionables determinados na base 7ª, ou documentos contables de valor probatorio equivalente. No caso de que o importe dos pagos xustificados sexa inferior ao concedido, a subvención reducirase ata o importe efectivamente xustificado. NOVENO. Notificar a presente Resolución aos interesados con indicación dos recursos que resulten procedentes. DÉCIMO. Ordenar a publicación da concesión das subvencións na Base de Datos Nacional de Subvencións, na sede electrónica do Concello http://concellodacapela.sedelectronica. gal e na páxina web municipal www.concellodacapela.es.>> A Capela, 12 de marzo de 2021 O alcalde Manuel Meizoso López
18/03/2021 | Administración LocalMunicipal
Boiro
Padrón IBI 2021

A Xunta de Goberno Local, en sesión celebrada o 11 de marzo de 2020, aprobou o padrón fiscal 2021 do imposto sobre bens inmobles urbana (IBI-URBANA) e do imposto sobre bens inmobles rústica (IBI-RÚSTICA). Ditos Padróns quedan expostos ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns Transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, do 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, do 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Sen perxuízo de resolve-las reclamacións, reparos e observacións que poidesen subscitarse, FAISE SABER que pola Xunta de Goberno Local, fixouse como prazo de ingreso en período voluntario para as exaccións citadas do: 22/03/2021 ao 31/08/2021. No caso de ter concedido o fraccionamento do IBI as datas de cargo serán as seguintes:  1.º cota: 10 de xuño.  2.º cota: 9 de xullo.  3.º cota: 9 de agosto. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (recargo executivo); se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 15 de marzo de 2021. O alcalde-presidente José Ramón Romero García
18/03/2021 | Administración LocalMunicipal
Boimorto
Padrón fiscal servizo de axuda no fogar mes febreiro 2021

Por Decreto de Alcaldía n.º 93/2021 de data 12/03/2021, acordou aprobar os padróns fiscais do mes de febreiro de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.551,66 € e 939,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 12 de marzo de 2021 A alcaldesa Asdo.- María Jesús Novo Gómez
18/03/2021 | Administración LocalMunicipal
Oroso
Aprobación inicial de orzamento e cadro depersoal 2021

O Pleno do Concello en data 15 de marzo do presente ano procedeu á aprobación inicial do orzamento e cadro de persoal para o exercicio 2021, xunto co límite de gasto non financeiro e masa salarial do persoal laboral. De conformidade co disposto no artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examinar o expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso, a 15 de marzo de 2021 O Alcalde-Presidente Manuel Mirás Franqueira
18/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.74205. Senda ciclo-peonil. Concello de Cabana de Bergantiños

Concello de Cabana de Bergantiños, solicita de Augas de Galicia por atoparse nas marxes do río s/d, a autorización de obras, no lugar de A Carballa-As Grelas, parroquia de Cesullas (Santo Estevo), Concello de Cabana de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.74205. As obras solicitadas consisten na execución do proxecto de:” Senda ciclo peatonal y puntos de recarga eléctrica en la vía pública en el Ayuntamiento de Cabana de Bergantiños entre As Grels y A Carballa, Cabana de Bergantiños”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de marzo de 2021 O xefe do servizo territorial Néstor Rodríguez Arias (sinatura dixital ao marxe)
18/03/2021 | Administración LocalMunicipal
A Capela
Aprobación inicial do expediente de modificación de créditos n.º 3/2021

ANUNCIO DE APROBACIÓN INICIAL O Pleno deste Concello, na sesión extraordinaria do día 15 de marzo de 2021, acordou a aprobación inicial do expediente de modificación de créditos n.º 3/2021, na modalidade de crédito extraordinario e suplemento de crédito, financiado con cargo a novos ingresos e ao remanente líquido de tesouraría. Aprobado inicialmente o expediente de modificación de créditos n.º 3/2021, financiado con cargo a novos ingresos e ao remanente líquido de tesouraría, por Acordo do Pleno de data 15 de marzo de 2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a información pública polo prazo de quince días, a contar dende o día seguinte ao de publicación do presente anuncio no Boletín Oficial da Provincia. Durante o vandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodacapela.sedelectronica. gal. Se transcorrido o prazo sinalado non se presentaron alegacións, considerarase aprobado definitivamente o mencionado acordo. A Capela, 15 de marzo de 2020. O alcalde Manuel Meizoso López
18/03/2021 | Administración LocalMunicipal
Ortigueira
Secretaría
Aprobación inicial de expediente de modificación de créditos do orzamento municipal do exercicio 2021 mediante transferencia de crédito

ANUNCIO Aprobación inicial de expediente de modificación de créditos do orzamento municipal do exercicio 2021 mediante transferencia de crédito O Concello Pleno, en sesión ordinaria celebrada o 11 de marzo de 2021, aprobou inicialmente o expediente de modificación de créditos mediante transferencia de créditos entre partidas de distinto área de gasto por un importe de 49.979,73 €. O devandito expediente permanecerá exposto ao público durante o prazo de quince días hábiles, contados a partir da publicación do presente anuncio no Boletín Oficial da Provincia, e no taboleiro de edictos do Concello, aloxado na sede electrónica, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Legislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O expediente atoparase disposición das persoas interesadas na sede electrónica deste Concello, “expedientes en exposición pública” do Portal municipal de Transparencia https://ortigueira.sedelectronica.es/transparencyOrtigueira, 12 de marzo de 2021. O alcalde Juan Vicente Penabad Muras
18/03/2021 | Administración LocalMunicipal
A Capela
Notificación colectiva e anuncio cobranza padrón fiscal das taxas do Servizo de Axuda no Fogar do mes de febreiro de 2021

Aprobados por Resolución desta Alcaldía número 2021-0066, do 10 de marzo, o padrón e as listas cobratorias das taxas do Servizo de Axuda no Fogar febreiro 2021, referidos todos eles ao mes de febreiro do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convenientes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de febreiro do ano 2021, en: Oficina de Recadación: Casa do Concello Horario: de 08:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 15 de marzo de 2021 O alcalde Manuel Meizoso López
18/03/2021 | Administración LocalMunicipal
Boimorto
Elección de xuíz de paz titular

Iniciación de expediente nomeamento xuíz/a de paz titular do Concello de Boimorto En cumprimento do establecido na Lei orgánica 6/1985 de un de xullo do Poder Xudicial, procédese á convocatoria da praza de xuíz/a de paz titular deste Concello. Prazo de presentación de solicitudes de participación polos aspirantes: quince días hábiles, a partir do día seguinte ó da publicación do presente anunico no BOP. Requisitos dos aspirantes: – Ser español maior de idade e non estar incapacitado, segundo o establecido no artigo 303 da Lei orgánica 6/1985 do poder xudicial, nin incorrer nas causas de incompatibilidade e prohibicións establecidas no artigo 389 da antedita lei Documentos que acompañarán á solicitude: a) Certificación de nacemento. b) Certificado de antecedentes penais expedida polo rexistro central de penados e rebeldes. c) Certificado médico de non padecer enfermidade que o incapacite para o exercicio de cargo de xuíz de paz. d) Declaración xurada de non estar incurso en causas de incompatibilidade. e) Declaración da profesión desempeñada actualmente. Transcorrido o prazo de presentación de solicitudes, polo Pleno da Corporación procederase á elección do cargo de titular do xuíz de paz, entre os solicitantes que reúnan as condicións legalmente establecidas. O nomeamento do xuíz de paz será efectuado polo Tribunal Superior de Xustiza de Galicia por un período de catro anos. Boimorto, 12 de marzo de 2021. A alcaldesa Asdo.: María Jesús Novo Gómez
18/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.74360. Vivenda, piscina, peche e outras obras. Concello de A Laracha

Francisca Fernanda Xuwei Nowicki Beasley, solicita de Augas de Galicia por atoparse nas marxes do río s/d, a autorización de obras, na parcela de referencia catastral 4178501NH4847N0001FI, no lugar de Vilar de Fraga, parroquia de Soandres (San Pedro), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.74360. As obras solicitadas consisten na construción dunha vivenda unifamiliar composta por planta baixa e primeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de marzo de 2021 O xefe do servizo territorial Néstor Rodríguez Arias (sinatura dixital ao marxe)
18/03/2021 | Administración LocalMunicipal
Ortigueira
Secretaría
Anuncio de aprobación inicial de modificación da plantilla e do anexo de persoal do Concello de Ortigueira

ANUNCIO ANUNCIO DE APROBACIÓN INICIAL DE MODIFICACIÓN DA PLANTILLA E DO ANEXO DE PERSOAL DO CONCELLO DE ORTIGUEIRA O Pleno do Concello, en sesión de data 11 de marzo de 2021, adoptou o acordo de aprobar inicialmente a modificación da plantilla de persoal e do anexo do persoal De conformidade co disposto no artigo 169.1 do Real decreto lexislativo 2/2004, polo que se aproba o Texto Refundido da Lei Reguladora das Facendas Locais, exponse dito acordo ao público polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia. Durante ese prazo poderán os interesados ós que fai referencia o art.170.1 do TRLRFL examinalo e formular as reclamacións, suxestións ou alegacións que estimen pertinentes. No caso de que transcorrido o prazo de información pública non se tivesen presentado reclamacións, suxestións ou alegacións, a modificación da plantilla e do anexo de persoal considerarase definitivamente aprobada. En caso contrario, o Pleno disporá dun mes para resolvelas. O expediente atoparase disposición das persoas interesadas na sede electrónica deste Concello, “expedientes en exposición pública” do Portal municipal de Transparencia https://ortigueira.sedelectronica.es/transparencyO que se fai publico para xeral coñecemento e aos efectos oportunos. Ortigueira, 12 de marzo de 2021. O alcalde Juan Vicente Penabad Muras
17/03/2021 | Administración LocalMunicipal
Monfero
Exposición pública da aprobación de padróns fiscais SAF xuño 2020

EXPOSICIÓN PÚBLICA APROBACIÓN PADRÓNS FISCAIS S. A. F. XUÑO 2020 Por acordo da X. G. L. de data 10/03/2021 aprobáronse os padróns fiscais do mes de XUÑO de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.210,21 e 30,01 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, do 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse entre o 23 e o 24 de marzo de 2021 ás respectivas entidades para o seu cargo nas contas designadas polos/as contribuíntes. Monfero, 11 de marzo de 2021. O alcalde Andrés Feal Varela
17/03/2021 | Administración LocalMunicipal
Coirós
Aprobación inicial de modificación 1 ao orzamento de 2021

A N U N C I O Modificación orzamentaria núm.1 Aprobado inicialmente polo Pleno da Corporación, o día 11 de marzo de 2021, a modificación orzamentaria número 1, do orzamento xeral para 2021, exponse ó público na secretaría deste Concello, por quince días hábiles, para que poidan facerse as reclamacións que se consideren oportunas. De non presentarse a modificación orzamentaria, entenderase definitivamente aprobada. Coirós, doce de marzo de dous mil vinte e un. O ALCALDE Asdo.: Francisco Quintela Requeijo
17/03/2021 | Administración LocalMunicipal
Cambre
Publicación de edicto do padrón do prezo público polo servizo de axuda no fogar do mes de xaneiro de 2021

Por resolución da concelleira delegada da Área de Economía, Facenda e Recursos Humanos n.º 346, de data 9 de marzo de 2021, acordouse: PRIMEIRO.–Aprobar o padrón fiscal do prezo público polo servizo de axuda no fogar, tendo en conta as horas prestadas no servizo de axuda no fogar do mes de xaneiro de 2021, que comprende 111 recibos e 15 cotas cero dun total de 125 persoas usuarias (E. A. F. aparece dúas veces no padrón por cambio de modalidade de SAF no mesmo mes) e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de nove mil trescentos sete euros con un céntimo (9.307,01 €), desde Joselyn Andrea Uxia Maria Corrales Callens, Simao Basago Narvion, a Lucas Hernan Boroica Tawfiq, Concepción. SEGUNDO.–Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións incorporadas aos padróns todos os interesados poderán interpoñer recuros de reposición antes esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 11 de marzo de 2021. A concelleira delegada da Área de Economía, Facenda e Recursos Humanos P. D. (R. A. n.º 1323/2019, do 1 de xullo) María Dolores Pan Lesta
17/03/2021 | Administración LocalMunicipal
Ferrol
Recursos Humanos
Relación provisional de admitidas e excluídas no proceso de selección dunha praza de auxiliar coidadora con carácter interino (Mancomunidade)

ANUNCIO A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi aprobou con data 05/03/2021 a relación provisional de persoas admitidas e excluídas para participar no proceso de selección para prover unha praza de auxiliar coidadora da Casa de Acollida, con carácter de persoal funcionario en réxime de interinidade por execución de programas de carácter temporal (convenio Mancomunidade), que di como segue: Primeira. –Aprobar a relación provisional de persoas admitidas e excluídas, que é a seguinte: RELACIÓN PROVISIONAL DE ADMITIDAS RELACIÓN PROVISIONAL DE EXCLUÍDAS 1.–Non achega xustificante de aboamento de taxas nin certificado do SEPE (tal e como establece a base cuarta a falta de pagamento das taxas dentro do prazo de presentación de instancias determina a exclusión da persoa aspirante e non poderá ser obxeto de emenda). 2.–Non achega declaración xurada da autenticidade dos méritos alegados.3.–Solicitude sen asinar.4.–Non achega copia da titulación esixida.5.–Non achega copia de DNI. Segunda. –Conceder ás persoas excluídas un prazo de cinco días hábiles, a contar dende o día seguinte ao da publicación do anuncio no Boletín Oficial da Provincia da Coruña, para o obxecto de subsanar, de ser posible e tal e como se recolle nas bases da convocatoria, a causa de exclusión requerida. No caso de que non procederan a antedita subsanación, quedarán excluídas definitivamente da presente convocatoria. O que se fai público para xeral coñecemento. Ferrol, 9 de marzo de 2021. A concelleira delegada da Area de Recursos Humanos María Teresa Deus Trasobares
17/03/2021 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2021-CREXT-01 por importe de 57.198,00 euros, financiado con baixas por anulación.

ANUNCIO DE APROBACIÓN DEFINITIVA DE EXPEDIENTE DE CRÉDITO EXTRAORDINARIO 2021-CREXT-01 POR IMPORTE DE 57.198,00 €, FINANCIADO CON BAIXAS POR ANULACIÓN. O Pleno da Corporación municipal, en sesión ordinaria celebrada o día 12 de febreiro de 2021, aprobou inicialmente o expediente de modificación orzamentaria de crédito extraordinario 2021-CREXT-01 dentro do vixente Orzamento municipal do ano 2021, prorrogado do exercicio 2020, financiado con baixas por anulación. En cumprimento do disposto no artigo 177.2 en relación co artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación, de acordo co artigo 177.2 en relación co artigo 169.1 Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais: O que se fai público para xeral coñecemento. Santiago de Compostela, 12 de marzo de 2021 A CONCELLEIRA DELEGADA DE ECONOMÍA, FACENDA, PERSOAL, CONTRATACIÓN E MODERNIZACIÓN DA ADMINISTRACIÓN LOCAL Marta Abal Rodríguez
17/03/2021 | Administración LocalMunicipal
Ferrol
Recursos Humanos
Relación provisional de admitidas e excluídas no proceso de selección dunha praza de educadora social con carácter interino (Mancomunidade)

ANUNCIO A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi aprobou con data 05/03/2021 a relación provisional de persoas admitidas e excluídas para participar no proceso de selección para prover unha praza de educadora social da Casa de Acollida, con carácter de persoal funcionario en réxime de interinidade por execución de programas de carácter temporal (convenio Mancomunidade), que di como segue: Primeira. –Aprobar a relación provisional de persoas admitidas e excluídas, que é a seguinte: RELACIÓN PROVISIONAL DE ADMITIDAS RELACIÓN PROVISIONAL DE EXCLUÍDAS 1.–Non achega xustificante de aboamento de taxas nin certificado do SEPE (tal e como establece a base cuarta a falta de pagamento das taxas dentro do prazo de presentación de instancias determina a exclusión da persoa aspirante e non poderá ser obxeto de emenda). 2.–Non achega declaración xurada da autenticidade dos méritos alegados.3.–Solicitude sen asinar.4.–Non achega copia da titulación esixida.5.–Non achega copia de DNI. Segunda. –Conceder ás persoas excluídas un prazo de cinco días hábiles, a contar dende o día seguinte ao da publicación do anuncio no Boletín Oficial da Provincia da Coruña, para o obxecto de subsanar, de ser posible e tal e como se recolle nas bases da convocatoria, a causa de exclusión requerida. No caso de que non procederan a antedita subsanación, quedarán excluídas definitivamente da presente convocatoria. O que se fai público para xeral coñecemento. Ferrol, 9 de marzo de 2021. A concelleira delegada da Área de Recursos Humanos María Teresa Deus Trasobares
17/03/2021 | Administración LocalMunicipal
Boimorto
Aprobación do padrón fiscal da residencia e centro de día de marzo 2021

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES MARZO 2021 Por Decreto da Alcaldía n.º 91/2021 de data 11/03/2021, acordou aprobar o padrón fiscal do mes de marzo 2021 correspondentes ao prezo público pola prestación de servizos na residencia para persoas maiores e centro de día polos seguintes importes: 37. Usuarios da Residencia para persoa maiores: Padrón: 43.163,48 € 3. Usuarios do Centro de día: Padrón: 1.362,15 € Servizo de comidas externas (230 menús) mes febreiro 2021: Padrón: 1.265,00 € O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 12 de marzo de 2021. A alcaldesa Asdo.: María Jesús Novo Gómez
17/03/2021 | Administración LocalMunicipal
A Coruña
Persoal
Anuncio nomeamento Inspector da Policía Local, C. E. 7/13

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 9 de marzo de 2021, resolveuse o seguinte: 1.- Nomear Inspector da Policía Local, funcionario de carreira, deste Excmo. Concello, á seguinte persoa: · PATIÑO GARCÍA, JOSÉ ABEL (***1490**) 2.- Adscribir definitivamente a D. David Antonio Frazao Davias ao posto da Relación de Postos de Traballo do Concello da Coruña que se describe na seguinte táboa: 3.- Este nomeamento terá efectos económicos e administrativos desde a data en que tome posesión da devandita praza, unha vez publicada esta Resolución no Boletín Oficial da Provincia. A Coruña, 10 de marzo de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
17/03/2021 | Administración LocalMunicipal
As Pontes de García Rodríguez
IPPEC
Delegación alcaldía da tramitación do expediente relativo a subvención para a contratación de persoal técnico para a realización de actividades de orientación laboral no exercicio 2021

O día 04/03/2021, o alcalde do concello ditou a resolución número 545/2021, cuxo contido literal é o seguinte: ANTECEDENTES DE FEITO: No DOG do 10 de febreiro de 2021 publicouse a Orde do 23 de decembro de 2020 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2021 (código de procedemento TR331A). FUNDAMENTOS XURÍDICOS: O artigo 21.1. b) da Lei 7/1985, do 2 de abril, reguladora das bases de réxime local (LRBRL) atribúelle ao alcalde a competencia para representar ao concello. O artigo 21.1. s) da mesma lei reflicte a competencia residual da Alcaldía respecto daquelas competencias que expresamente lle atribúan a leis e aquelas que a lexislación do Estado ou das comunidades autónomas asignen ao concello e non atribúan a outros órganos municipais. A delegación de competencias específicas en calquera concelleiro ou concelleira por parte da Alcaldía regúlase nos artigos 23.4 da LRBRL e 43.5 do Real Decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais. No presente caso faise preciso conferir unha delegación especial para un asunto determinado ao abeiro do artigo 43.5. a) do ROF. Por todo iso, a través do presente decreto, RESOLVO: 1º) Conferir a seguinte delegación a prol de Dona Ana Maria Pena Purriños, concelleira-delegada da Área de Recursos Humanos, Industria e Emprego: – A facultade de sinatura dos actos de trámite E REPRESENTACIÓN relacionados coa Orde do 23 de decembro de 2020 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2021 (código de procedemento TR331A). 2º) Dar traslado de ditas delegacións á Consellería de Emprego e Igualdade da Xunta de Galicia.3º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real decreto 2568/1986, do 28 de novembro.4º) Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de García Rodríguez, marzo de 2021.” As Pontes de García Rodríguez, 4 de marzo de 2021 O Alcalde Valentín González Formoso
17/03/2021 | Administración LocalMunicipal
Cabana de Bergantiños
Bolsa de traballo para substitucións da/o traballador/a social, bases reguladoras e convocatoria urxente do proceso selectivo. Corrección de erros

EDICTO Asunto: creación de bolsa de traballo para substitucións da/o traballador/a social, bases reguladoras e convocatoria urxente do proceso selectivo. Corrección de erros. Visto que por Resolución da Alcaldía núm.125/2021, do 8 de marzo, aprobouse o expediente de creación de bolsa de emprego para a substitucións do posto de traballador/a social, así como as bases da convocatoria que conteñen a regulación do procedemento de selección, e se convocou o proceso. Advertido erro na base núm.3, apartado D, en canto á titulación esixida, en virtude do art.109.2 da Lei 39/2015, do 1 de outubro, do procedemento administrativo común das administracións públicas, e considerando as competencias atribuídas á Alcaldía pola Lei 7/1985, do 2 de abril, reguladora das bases de réxime local, por Resolución da Alcaldía núm.137/2021, do 11 de marzo resolveu: Primeiro. –Modificar as bases da bolsa de emprego para substitucións traballador social, no seu punto 3 D), en canto que o título esixible é o de Diplomatura ou Grao en Traballo Social. Segundo. –Facer pública esta Resolución mediante anuncio que se inserirá no BOP e na páxina web municipal www.concello-cabana.gal e sede electrónica municipal e dar conta ao Pleno na vindeira sesión que se celebre. Cabana de Bergantiños, 11 de marzo de 2021. O alcalde José Muíño Domínguez